بئش عصردن باشلایاراق ژۇژان دوْلتی ضعیفله‌مه‌یه باشلادی. تۆرک قبیله‌لری‌نین باشچیسی بۇمین خاقان ایدی. 546-جێ ایلده تئلئس طایفالاری ژۇژانلارا قارشی عصیان قالدیردی. بۇمین خاقان بۇ عصیاندان استفاده ائتمک ایسته‌دی. ژۇژان خانی آناخوانین قێزینا ائلچی گؤندردی. اوْ ایسه "سن منیم فلز اریده‌نیمسن" دئییب قێزینی بۇمین خاقانا وئرمه‌دی. بۇمین خاقان 552-جی ایلده ژۇژان خانی‌نین اۆزرین هجوم ائدیب اوْنو مغلوب ائتدی و بیرینجی گؤی تورک خاقانلیغینی یاراتدی. بۇمین خاقان اؤزونو دؤولتین حؤکمداری (ایل خاقان) اعلان ائتدی. دؤولتین پایتختی اوْنوْن چایی ساحلینده اؤتوکن ایدی. بۇندان سوْنرا هۇنلار تۆرک آدلاندیریلدی. "گؤی تورک" مرکب سؤزونده‌کی "گؤی" سؤزو هم سما، تانری، هم ده رنگ معناسیندا ایشله‌نیر.